CELEX: 32021R2265
Language: sl
Date: 2021-12-17 00:00:00
Title: Izvedbena uredba Komisije (EU) 2021/2265 z dne 17. decembra 2021 o spremembi Uredbe (ES) št. 684/2009 glede identifikacije potrjenih in samopotrjenih neodvisnih malih proizvajalcev alkoholnih pijač v elektronskem administrativnem dokumentu

20.12.2021   
               
               
                  SL
               
               
                  Uradni list Evropske unije
               
               
                  L 455/24
               
            
         IZVEDBENA UREDBA KOMISIJE (EU) 2021/2265
         z dne 17. decembra 2021
         o spremembi Uredbe (ES) št. 684/2009 glede identifikacije potrjenih in samopotrjenih neodvisnih malih proizvajalcev alkoholnih pijač v elektronskem administrativnem dokumentu
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2008/118/ES z dne 16. decembra 2008 o splošnem režimu za trošarino in o razveljavitvi Direktive 92/12/EGS (1) ter zlasti člena 29(1) Direktive,
         ob upoštevanju naslednjega:
         
                     (1)
                  
                  
                     Izvedbena uredba Komisije (EU) 2021/2266 (2) določa obrazec za potrdilo iz člena 23a(1) Direktive Sveta 92/83/EGS (3), ki ga države članice zagotovijo neodvisnim malim proizvajalcem alkoholnih pijač. Navedena uredba določa tudi sklice, ki jih morajo navedeni proizvajalci navesti v administrativnem dokumentu za gibanje alkoholnih pijač v skladu s poglavjema IV in V Direktive 2008/118/ES.
                  
               
                     (2)
                  
                  
                     Priloga I k Uredbi Komisije (ES) št. 684/2009 (4) določa strukturo in vsebino elektronskih sporočil, ki se uporabljajo za gibanja trošarinskega blaga pod režimom odloga plačila trošarine, ter oznake, s katerimi je treba izpolniti nekatere podatkovne elemente v teh sporočilih.
                  
               
                     (3)
                  
                  
                     Da bi bili zajeti potrjeni in samopotrjeni neodvisni mali proizvajalci, je treba spremeniti razlago podatkovnih elementov „l“ in „n“ podatkovne skupine „17“, ki se uporabljata za elektronski administrativni dokument za gibanje alkoholnih pijač pod režimom odloga plačila trošarine.
                  
               
                     (4)
                  
                  
                     Uredbo (ES) št. 684/2009 bi bilo zato treba ustrezno spremeniti.
                  
               
                     (5)
                  
                  
                     Uporabo te uredbe bi bilo treba odložiti do 1. januarja 2022, da bi se uskladila z uporabo nacionalnih ukrepov, sprejetih za prenos Direktive Sveta (EU) 2020/1151 (5).
                  
               
                     (6)
                  
                  
                     Ukrepi iz te uredbe so v skladu z mnenjem Odbora za trošarine –
                  
               SPREJELA NASLEDNJO UREDBO:
         
            Člen 1
            Tabela 1 Priloge I k Uredbi (ES) št. 684/2009 se spremeni:
            
                        (1)
                     
                     
                        v vrstici za podatkovni element „l“ podatkovne skupine „17“ se točki 3 in 4 v stolpcu F nadomestita z naslednjim:
                        
                                    „3.
                                 
                                 
                                    Za alkoholne pijače, ki jih proizvedejo samopotrjeni neodvisni mali proizvajalci, se doda deklaracija o statusu izvajalca v skladu s členom 4, členom 5(1) in členom 5(2) Izvedbene uredbe Komisije (EU) 2021/2266*, kadar se namerava zahtevati znižana stopnja trošarine v namembni državi članici.
                                 
                              
                                    4.
                                 
                                 
                                    Za alkoholne pijače, ki jih proizvedejo potrjeni neodvisni mali proizvajalci, se doda deklaracija o vrsti alkoholne pijače, dovoljene v potrdilu, v skladu s členom 2 Izvedbene uredbe (EU) 2021/2266, kadar se namerava zahtevati znižana stopnja trošarine v namembni državi članici.
                                 
                              
                                    *
                                 
                                 
                                    Izvedbena uredba Komisije (EU) 2021/2266 z dne 17. decembra 2021 o določitvi pravil za uporabo Direktive Sveta 92/83/EGS glede potrjevanja in samopotrjevanja neodvisnih malih proizvajalcev alkoholnih pijač za namene trošarine (UL L 26).“;
                                 
                              
                  
                        (2)
                     
                     
                        v vrstici za podatkovni element „n“ podatkovne skupine „17“ se besedilo v stolpcu F nadomesti z naslednjim:
                        „Za alkoholne pijače, ki jih proizvedejo samopotrjeni neodvisni mali proizvajalci, se navede letna količina proizvodnje v skladu s členom 5(3) Izvedbene uredbe 2021/2266, če se namerava zahtevati znižana stopnja trošarine v namembni državi članici. Vrednost tega podatkovnega elementa je večja od nič.“.
                     
                  
         
            Člen 2
            Ta uredba začne veljati dvajseti dan po objavi v Uradnem listu Evropske unije.
            Uporablja se od 1. januarja 2022.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 17. decembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 9, 14.1.2009, str. 12.
         
            (2)  Izvedbena uredba Komisije (EU) 2021/2266 z dne 17. decembra 2021 o določitvi pravil za uporabo Direktive Sveta 92/83/EGS glede potrjevanja in samopotrjevanja neodvisnih malih proizvajalcev alkoholnih pijač za namene trošarine (glej stran 26 tega Uradnega lista).
         
            (3)  Direktiva Sveta 92/83/EGS z dne 19. oktobra 1992 o uskladitvi strukture trošarin za alkohol in alkoholne pijače (UL L 316, 31.10.1992, str. 21).
         
            (4)  Uredba Komisije (ES) št. 684/2009 z dne 24. julija 2009 o izvajanju Direktive Sveta 2008/118/ES v zvezi z računalniškimi postopki za gibanje trošarinskega blaga pod režimom odloga plačila trošarine (UL L 197, 29.7.2009, str. 24).
         
            (5)  Direktiva Sveta (EU) 2020/1151 z dne 29. julija 2020 o spremembi Direktive 92/83/EGS o uskladitvi strukture trošarin za alkohol in alkoholne pijače (UL L 256, 5.8.2020, str. 1).